Diari Oficial de la Generalitat Valenciana


Sumari del DOGV 1322, del 11-06-1990 (1990/817791)

ORDRE de 9 de maig de 1990, de la Conselleria de Cultura, Educació i Ciència, per la qual es convoquen ajudes destinades al manteniment d'escoles infantils-guardaries patrocinades per ajuntaments, mancomunitats i per institucions sense finalitat de lucre.
---------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/09/(1)/dof/vci/html**

### Dades del document

Número de DOGV
:   1322

Data del DOGV
:   11-06-1990

Secció del DOGV
:   DISPOSICIONS GENERALS

Número del document
:   1990/817791


Data del document
:   09-05-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 9 de maig de 1990 de la Conselleria de Cultura, Educació i Ciència, per la qual es convoquen ajudes destinades al manteniment d'escoles infantils-guarderies patrocinades per ajuntaments, mancomunitats y per institucions sense finalitat de lucre.  
Dins de l?objectiu general de millorar l?oferta educativa que hi ha a la Comunitat Valenciana, la Conselleria de Cultura, Educació i Ciència vol ajudar els ajuntaments, mancomunitats i entitats sense finalitat de lucre que patrocinen o són titulars d'escoles infantils-guarderies perquè col·laboren en la transformació d'aquestes institucions de guarda i cura de la població menor de quatre anys en institucions educatives, sufragant parcialment les despeses derivades de la prestació d'aquests serveis.  
Per tot això, segons que estableix el Reial Decret 2093/83, de 28 de juliol, sobre traspàs de funcions i serveis en matèria d'ensenyament a la Generalitat Valenciana i en virtut de les facultats que em confereix l'article 35 de la Llei de govern valencià,  
ORDENE:  
Article primer  
1. La Conselleria de Cultura, Educació i Ciència, dins dels límits pressupostaris aprovats amb aquesta finalitat, concedirà ajudes destinades al manteniment d'escoles infantils-guarderies patrocinades directament o indirectament per ajuntaments, mancomunitats i entitats sense finalitat de lucre de la Comunidad Valenciana que escolaritzen població en edats compreses entre 0 i 4 anys.  
2. S'aproven les bases per les quals es regeix aquesta convocatòria, incloses com a Annex en la present Ordre.  
Article segon  
Les ajudes a què fa referència l'article anterior contribuiran al finançament parcial de la despesa derivada del funcionament i del manteniment de les escoles infantils-guarderies.  
Article tercer  
Les ajudes que regula aquesta Ordre estaran condicionades al crèdit pressupostari disponible en la línia de subvenció 405/000/90 del Programa 422.20.  
DISPOSICIONS FINALS  
Primera  
S'autoritza la Direcció General de Centres i Promoció Educativa per adoptar les mesures complementàries necessàries per al desplegament d'aquesta Ordre.  
Segona  
La present Ordre entrarà en vigor a l?endemà de la publicació en el Diari Oficial de la Generalitat Valenciana.  
València, 9 de maig de 1990.  
El Conseller de Cultura, Educació i Ciència,  
ANTONI ESCARRE I ESTEVE  
ANNEX  
Bases de la Convocatòria  
Primera. Concepte de la subvenció i els requisits.  
1. Les ajudes s'atorgaran en concepte de subvenció per tal de contribuir, en part, al manteniment de les escoles infantils-guarderies que acolliran població menor de quatre anys.  
2. La capacitat de l?escola infantil-guarderia haurà de ser superior a cinquanta places, llevat que s'acredite que el cens infantil de la localitat o barri on estarà ubicada quede totalment atès amb un nombre menor de places, cosa que s'acreditarà mitjançant la corresponent certificació de l'ajuntament respectiu.  
Segona. Sol·licitants.  
1. Podran sol·licitar aquestes ajudes les corporacions locals i institucions sense finalitat de lucre que gestionen o financen escoles infantiis-guarderies en l?àmbit de la Comunitat Valenciana.  
2. No podran optar a l?obtenció de la subvenció a què fa referència aquesta convocatòria:  
a) Les empreses privades o fundacions laborals constituïdes per aquestes, quan es dediquen a l'atenció exclusiva de fills d'empleats o que ocupen fins el 75% de la capacitat, així com aquelles escoles infantils-guarderies promogudes i finançades per entitats d'estalvis.  
b) Els centres docents privats autoritzats per l'Administració educativa que escolaritzen exclusivament alumnat de l?etapa de pàrvuls en el nivell d'Educació Pre-escolar.  
Tercera. Presentació de sol·licituds.  
Les sol·licituds, d'acord amb el model que es facilitarà en el Servei Territorial de Cultura i Educació corresponent, es presentaran en aquests Serveis territorials o a través de qualsevol de les formes que estableix l'article 66 de la Llei de procediment administratiu, en el termini de treinta dies naturals a partir de la publicació d'aquesta convocatòria en el Diari Oficial de la Generalitat Valenciana.  
Quarta. Documentació.  
1. Per a les corporacions locals.  
Amb la sol·licitud s'haurà de presentar la documentació següent:  
a) Fotocòpia de la llicència fiscal de la corporació que sol·licita l'ajuda, quan l?escola infantil-guarderia depenga directament d'aquesta. Si no és així, la fotocòpia de la llicència fiscal de l?entitat patrocinada.  
b) Justificant d'estar al corrent del pagament a la Seguretat Social de tota la plantilla de l?escola infantil-guarderia per part de l?entitat de qui depenguen els/les treballadors/es.  
c) Còpia certificada de l'acord del ple o de la comissió de govern que autoritze la sol·licitud.  
d) Document on conste el compromís de la corporació de coordinar-se amb la Conselleria de Cultura, Educació i Ciència en la planificació general que aquesta elabore, així com sotmetre's al control públic mitjançant la justificació econòmica de l'ajuda que es concedirà.  
e) Certificació que acredite que en els pressuposts de la corporació hi ha una quantitat consignada per a les escoles infantils-guarderies per a les quals se sol·licita la subvenció, indicant-ne la quantitat, la partida i el concepte en què consta, així com el compromís de no minorar ni anul·lar aquesta consignació.  
f) El número d'identificació fiscal, l?entitat bancària i la sucursal, el codi d'ambdues i el número de compte corrent on s'haurà de transferir el fons de subvenció -exclusivament les corporacions que sol·liciten subvenció per primera vegada o desitgen canviar les dades bancàries de l'any anterior-.  
g) Memòria on conste:  
- fins i objectius de l?escola infantil-guarderia;  
- programació general(per edats i activitats);  
- organització general(distribució de l'alumnat, professorat i altre personal);  
- programació de la participació familiar;  
- relació d'instal·lacions (indicant-ne els àmbits i les superfícies).  
h) Relació de la plantilla del personal de l?escola infantil-guarderia segons l'imprès que es facilitarà. S'hi adjuntaran fotocòpies compulsades de les titulacions del personal responsable de l'aula quan es tracte de guarderies que sol·liciten per primera vegada la subvenció o d'aquelles que havien estat subvencionades en anys anteriors i han tingut altes en la plantilla.  
i) Situació econòmica. S'hi aportarà la certificació de les rendes familiars dels pares, mares o tutors dels xiquets i xiquetes escolaritzats durant el curs 1989/90.  
Aquesta certificació es confeccionarà a partir de la documentació demanada als pares, mares o tutors en el moment de la inscripció.  
j) Certificació del nombre d'alumnes que escolaritza signada per la direcció de l?escola infantil-guarderia.  
2. Per a entitats sense finalitat de lucre.  
Es requerirà la documentació assenyalada en l'apartat anterior amb les lletres b, f, g, h, i i j, juntament amb una fotocòpia de la llicència municipal d'obertura i, si no n'hi ha, la certificació municipal on quede reflectit que funciona com a escola infantil-guarderia i de la llicència fiscal de la institució que sol·licita l'ajuda.  
Cinquena. Resolució de l?expedient.  
1. Es constitueix una Comissió Interterritorial formada per:  
- la cap del Servei de Promoció Educativa, que farà de presidenta;  
- un/a representant de la Direcció General d'Ordenació i Innovació Educativa;  
- un/a inspector/a educatiu/va de cada Servei Territorial de Cultura i Educació, designat pel director territorial corresponent;  
- un/a director/a d'escola infantil-guarderia de cada un dels Serveis Territorials de Cultura i Educació, proposat pel director territorial corresponent;  
- un/a funcionari/a de la Direcció General de Centres i Promoció Educativa, que farà de secretari de la Comissió.  
2. La Comissió Interterritorial, una vegada rebuda la documentació dels Serveis Territorials de Cultura i Educació i examinats els expedients, efectuarà la proposta d'adjudicació o la denegació de les quantitats, tenint en compte els criteris que s'especifiquen en l'apartat següent. A la vista d'això, la Direcció General de Centres i Promoció Educativa resoldrà les adjudicacions de subvenció definitives.  
En tot cas, la denegació de la subvenció serà motivada i els motius es faran constar en la resolució d'adjudicació.  
3. Per tal de fer la proposta d'adjudicació de subvencions, la Comissió Interterritorial tindrà en compte els següents criteris:  
a) La memòria presentada. (Valoració 0-4 punts).  
b) Les característiques i l'adequació de les instal·lacions. (Valoració 0-3 punts).  
c) L'agrupament de l'alumnat i la ràtio responsable/alumne. (Valoració 0-3 punts).  
d) La titulació del personal d'atenció directa als xiquets/es. (Valoració 0-3 punts).  
e) El nombre total de l'alumnat matriculat. (Valoració 0-2 punts).  
f) La situació sòcio-econòmica familiar. (Valoració 0-3 punts).  
g) L'existència de programes d'integració d'alumnat d'Educació Especial autoritzats per l'Administració educativa. (Valoració 0-1 punt).  
h) Si l?escola infantil-guarderia participa en el Pla Experimental del Disseny del Currículum rebrà una ajuda complementària amb aquesta finalitat, no superior a 500.000 PTA.  
4. En els vint dies següents a la finalització del termini de sol·licitud, cada Servei Territorial de Cultura i Educació trametrà els expedients informats per la Inspecció Educativa, al director general de Centres i Promoció Educativa.  
Sisena. Justificació de les subvencions.  
Per a la percepció de la subvenció, el beneficiari haurà de justificar la inversió d'aquesta en el termini de trenta dies naturals davant la Direcció General de Centres i Promoció Educativa per una quantitat igual o superior a l'ajuda concedida.  
Una vegada comprovada la justificació, es farà el corresponent lliurament de les quantitats assignades en un termini no superior a tres mesos.  
Setena  
L'incompliment de qualsevol de les condicions establertes en la concessió de la subvenció, així com la formulació incorrecta de dades sol·licitades, podrà se causa de revocació o disminució de l?esmentada subvenció.  
Si no es presenta la justificació en el termini assenyalat en la base anterior, es considerarà decaigut en el seu dret el beneficiari de la subvenció.


Còpia Permalink ELI